Neamul romanesc - neam al comuniunii in credinţa 

de Pr. Prof. Acad. Dr. Dumitru Staniloae 



Astăzi am citit in Epistola I a Sfanţului Ioan, unde Evanghelistul face identitatea intre iubire si lumina. 
Daca vrem sa-1 intelegem pe celalalt, trebuie sa-1 iubim; si daca-1 iubim, ni se luminează adâncurile lui. 
Nu exista lumina in afara iubirii ! Nu ajunge sa privim numai lucrurile lumii, ca sa ne luminam. Am spus 
ca de-as avea lumea toata, daca nu este o persoana care ma iubeşte, nu am nici o mulţumire. Mulţumirea e 
lumina - lumina iubirii. Iubirea e lumina si amândouă sunt viata. Daca vrem sa avem viata, si nu o viata 
trecătoare, ci viata veşnica si o lumina nesfârşita, mereu mai bogata, apoi trebuie sa iubim. Dar nu putem 
iubi pe om daca nu iubim pe Dumnezeu. Daca omul nu e veşnic, nu e acelaşi lucru. Numai pentru ca omul 
este veşnic, ii iubesc. O mama când iubeşte pe fiul ei, nu se poate sa nu se gândească la lumina si sa nu se 
gândească la veşnicia lui. Spune si un gânditor francez de astăzi, Gabriel Marcel, ca francezii mai au si 
cate un gânditor creştin si cate un poet creştin. Nu cum se socoteşte la noi, ca nu poţi lua de la ei decât 
lipsa de credinţa. Gabriel Marcel spune: "Când spui unui om te iubesc nu se poate sa nu gândeşti ca el va 
fi veşnic". De ce l-as iubi pe om daca n-ar fi veşnic? De ce m-as simţi atât de dator fata de el sa-1 iubesc, 
daca n-ar fi veşnic? Fiecare om e făcut pentru veşnicie. Eu aspir la desăvârşire. Inca nu am ajuns la 
desăvârşire, dar aspiraţia aceasta nu se termina. Daca sunt in legătura de iubire cu cineva, (daca se poate 
cu toţi), aceasta nu se poate sa nu fie de la Dumnezeu. In zadar zice cineva ca iubeşte pe Dumnezeu, daca 
pe om nu-1 iubeşte si in zadar zice cineva ca iubeşte pe om, daca pe Dumnezeu nu-L iubeşte, daca nu 
vede in aceasta taina mare si nesfârşita a omului, prezenta lui Dumnezeu ! Sa iubim pe oameni si sa iubim 
pe Dumnezeu. Asta sa ne fie deviza noastră, de creştini adevăraţi si asta ne-ar vindeca si pe noi de boala 
dezbinărilor in care ne aflam acum. Poporul nostru a fost un popor unit, unit prin credinţa si iubire, pentru 
ca politiceşte am fost impartiti in trei parti, dar limba era aceeaşi, cărţile sfinte erau aceleaşi. Unitatea 
noastră era perfecta, pentru ca aveam credinţa in Dumnezeu si pentru ca ne iubeam ca neam. Sa ne iubim 
unii pe alţii ca neam, dar sa ne iubim prin identitatea credinţei. Pentru ca numai prin ea ne putem iubi, ca 
sa refacem si unitatea noastră care este astăzi atât de suferinda. Dumnezeu sa ne ajute la toata lumea! 
Poporul nostru are o limba care-i folosita si in Liturghie. La popoarele catolice, limba vorbita de popor 
este alta decât limba liturgica. La popoarele slave, limba liturgica e alta decât limba vorbita de aceste 
popoare. La greci, limba liturgica e alta decât limba vorbita azi de popor, e o limba greaca veche. La noi, 
limba liturgica e cea vorbita de popor. De aceea, limba vorbita de popor capata un cuprins de taina si de 
sfinţenie. Noi avem cuvinte minunate. Poate toate cuvintele noastre au un cuprins de taina pe care nu-1 au 
cuvintele altor popoare. 

Cine poate traduce cuvântul cuviinţa in alta limba? Dar la cată indatorire nu ne obliga acest cuvânt ? Sa 
avem cuviinţa unii fata de alţii. La noi nu se folosesc pentru exprimări alţi termeni decât cuvânt, adică 
legătura intre unul si altul, de la conventus. Noi am făcut din conventus, cuvânt, cuvântul ne leagă... 
Cuvântul nostru sa ne lege cu adevărat - de Hristos si unii de alţii - si in viitor! Noi suntem un popor al 
comuniunii in credinţa. Sa rămânem un popor al comuniunii prin credinţa, dandu-ne seama ca nu trebuie 
sa părăsim aceşti termeni ai noştri minunaţi. Sunt la noi foarte mulţi termeni francezi. O fi ea limba 
franceza o limba eleganta si o limba precisa, dar n-are farmecul tainic pe care ii are limba noastră. N-are 
seva de taina pe care o are limba noastră, n-are spiritualitatea noastră. Noi suntem poporul cu cea mai 
mare si cea mai unita spiritualitate, dar am căutat s-o inabusim. Aceasta spiritualitate se vede si in arta 
poporului. Ati văzut Muzeul Ţăranului? Daca n-ar fi fost ţăranul, n-am fi avut aceasta. 

Eu cred ca ţăranul este cel mai nobil om din poporul nostru, ţărănimea este cea mai nobila. Prea ne-am 
lăsat asa dispreţuiţi, socotind ca alte clase sunt superioare. Ţărănimea a desăvârşit arta noastră. A păstrat 
datinile noastre minunate, a păstrat unitatea noastră. Intr-un sat toţi merg la biserica. Unul care nu e 
imbracat frumos Duminica si se duce cine ştie unde, e socotit un zăpăcit. Unde mai e la oraş aceasta? Sa 
luam pilda de la solidaritatea ţărăneasca. Sa rămânem credincioşi predaniei noastre. Sa nu socotim ca 
natura e numai pentru forte declanşate unei contra altora, care pot fi folosite intr-o tehnica dezvoltata. Sa 
mai socotim ca natura e si sfânta. Pentru noi apa se sfinţeşte, cu apa sfinţim toate. Sa nu mergem prea 
departe cu aceasta tehnica care in curând poate sa ne duca si la distrugere prin poluarea ei si prin punerea 
nădejdii numai in ea, părăsind toate criteriile morale de viata, mergând la droguri, la homosexualitate, 



căci adesea ceea ce e nou e o decădere din sfinţenie, din taina, din spiritualitate. Sa rămânem fideli 
poporului nostru, tradiţiei noastre. E ceea ce am voit sa dau prin cuvântul meu. Noi romanii, suntem un 
popor iubitor de Dumnezeu si foarte cuceritor, plin de armonie si plin de lărgime, pentru ca suntem pe de 
o parte un popor latin, iar pe de alta parte, un popor ortodox. Avem in noi si luciditatea latina, claritatea 
latina, comunicativitatea latina, dar avem si simţul tainei. Si atunci nu suntem superficiali in 
comunicativitate, nu-1 luam pe celalalt foarte puţin in serios, ci-1 luam in serios in comunicarea cu el, 
pentru ca vedem in el făptura lui Dumnezeu plin de taina. Aceasta ne deosebeşte de latini, dar ne 
deosebeşte si de slavi, care sunt mai putini lucizi, sunt mai ascunşi in neclaritate. Pe când la noi e foarte 
curioasa aceasta paradoxala unitate intre claritate si taina, intre lumina si taina. E taina in lumina, nu e 
taina in intuneric. Chiar mistica occidentala, cum este Eckart si Bohme -unul catolic, celalalt protestant-, 
vad taina sau mistica intru intuneric, dincolo de persoana. La noi persoana e marea taina. La noi, mistica 
este o mistica a luminii. Poporul nostru e singurul popor care spune creatiunii lume-lumina. Nici un popor 
nu-i spune lumina. Vedem in ea lumina lui Dumnezeu. 

Cred ca asta ne deosebeşte de toate popoarele, si de cele din Orient si de cele din Occident. Cu latinitatea 
ne deosebim de slavi, care sunt mai neclari; cu ortodoxia ne deosebim de occidentali, care vor sa ştie tot, 
dar nu ştiu nimic pentru ca Dumnezeu este departe de ei ca nu au simţul tainei, căci numai când ai simţul 
tainei ai si simţul infinitului, căci o taina niciodată nu o poţi rezolva complet. De aceea suntem un popor 
de o mare, adânca sinteza. Avem respectul celuilalt, conştiinţa ca celalalt e o taina, dorinţa sa fim in 
comuniune cu celalalt, sa nu-1 epuizam in câteva cuvinte, nu vrem sa-1 dominam. Deci, nu vrem sa ne 
despărţim de celalalt. Sunt nişte concluzii sociale foarte interesante, care se pot trage vazand la poporul 
nostru aceasta combinaţie intre ortodoxie si latinitate. Cei din trecut au fost mai interesaţi de valoarea 
persoanei ca astăzi, dar si de valoarea comuniunii, pentru ca sunt atâtea dezbinări intre oameni. Se afirma 
fiecare pe sine, dar nu se afirma ca o taina, recunoscând si pe celalalt ca o taina si socotind ca se 
intregeste taina lui cu taina celuilalt. Sau reduce persoana la ceva individual egoist, sau nu vede o 
necesitate in comuniunea cu celalalt. La noi este un echilibru extraordinar in aceasta valoare pusa pe 
persoana, dar si pe comuniune. Tocmai pentru ca persoana are valoare, are valoare si celalalt pentru mine, 
dar si eu am pentru el valoare. Noi respectam pe alţii, dar ne respectam si pe noi. Suntem foarte omenosi, 
ospitalieri, dar ii cam si dispreţuim, când vedem ca vor sa-si ia nasul la purtare. Cam si radem de ei, 
radem de cei venetici. Adică suntem ingaduitori cu ceilalţi, intelegatori, dar totuşi ne respectam si pe noi. 
Noi suntem un popor, avem o spiritualitate. Toţi au trecut peste noi, ne-au atacat si din Vest si din Est. 
Cate greutăţi n-am avut noi si totuşi ne-am menţinut ! Si greutăţile acestea si lupta impotriva acestor 
greutăţi ne-a adâncit in răbdare, in lupta. In acestea se dezvolta, creste un popor si ne-am dezvoltat si noi. 
N-am fost nimiciţi de nimeni. Cine a contribuit mai mult la apărarea Europei decât romanii ? Noi am 
aparat Europa de invazia otomana, prin Ştefan cel Mare si Sfanţ, Mircea cel Batran si ceilalţi toţi. Turcii 
au trecut peste ceilalţi pana la Viena. Peste noi n-au putut trece. Am aparat Europa si eram atacaţi si de ei, 
de europeni, de polonezi, de unguri, de germani. Ne apăram si de ei si-i apăram si pe ei impotriva turcilor. 
La războiul din 1877 cine a contribuit la eliberarea popoarelor din Balcani de otomani? Noi. Si rusii, dar 
mai mult noi i-am aparat. Pe urma, in 1916 la Marasesti cine a oprit avalanşa germana spre Rusia, ca sa 
ocupe si sa oprească războiul si sa-i invinga pe ruşi? Cine ? Noi, la Marasesti. In războiul al doilea, cine a 
plecat pana la Volga, alături de nemţi, gândind ca vom putea aliena comunismul ? Si când am văzut ca-1 
apară Europa, n-am mai avut ce face. I-am dezarmat pe nemţi atunci si au plecat nemţii dezarmaţi de la 
Iaşi, din Bucovina, pana in Boemia si asa au putut fi invinsi.ca altfel, erau cat pe ce sa pună in practica 
bomba atomica si câştigau ei. Cine a aparat Europa in toate timpurile acestea ? Cine a jucat cel mai mare 
rol ? Poporul nostru. Asa ca, Dumnezeu nu te ocroteşte pentru o viata comoda, ci te ocroteşte dandu-ti 
nişte probleme. Si noua ne-a dat nişte probleme si le-am rezolvat cu ajutorul Lui si ne-am format. 

In război noi vedeam ca va veni comunismul sau va veni hitlerismul. De aceea am scris despre persoana: 
"Iisus Hristos sau restaurarea omului". Valoarea persoanei si valoarea iubirii dintre persoane. Am 
accentuat mereu valoarea persoanei si valoarea iubirii intre persoane. Si astăzi, numai asta ne poate salva 
! Si Ortodoxia prin asta este tare e singura care accentuează persoana. Ce valoare este mai mare decât 
persoana si decât comuniunea de iubire intre persoane ? Si cine e mai inalt la inaltimea si adâncimea 
Duhului Sfanţ decât Iisus Hristos ? Poate fi depăşit Iisus Hristos in ceea ce putem noi ajunge ? Nu poate fi 
ideal mai inalt. Cel mai inalt ideal ni 1-a dat Iisus Hristos. Si cel mai inalt ideal este acesta: sa respecţi 



persoana, sa iubeşti persoana, omul care este chipul lui Dumnezeu si sa doreşti sa fii iubit de persoana, sa 
fii in comuniune cu persoana. Asta este Ortodoxia! Catolicismul e dictatorial si-n Evul Mediu episcopii 
lor au fost latifundari, prinţi. Ţăranii erau iobagi pe terenurile lor. La noi n-a fost asa ceva, la noi, preoţii, 
episcopii, erau alături de popor, langa ei. Pe când acolo, ce au făcut ei? Au venit si cu cruciadele. Ce au 
făcut Cruciadele? Au ocupat Bizanţul, l-au slăbit, l-au ţinut ocupat 70 de ani, slabindu-1 ca sa-1 poată 
ocupa apoi mahomedanii. 

Sa facem din fiecare creştin un luptător duhovnicesc. Nu ca sa-1 convertească pe celalalt numai la 
credinţa, ci ca sa-i arate un model de om. Noi avem ca model de om pe sfanţ. Fiecare trebuie sa tinda spre 
sfinţenie, spre bunătate, spre ajutorul celuilalt, spre smerenie, spre curăţenie, spre toate cele bune. Sa 
iubeşti pe celalalt mai mult decât pe tine. Asta ne trebuie: sa punem in practica Evanghelia. Si de aceea 
cred ca Filocalia va putea sa ne călăuzească pe toţi spre Hristos. Si trebuie ca preoţii, si nu numai preoţii, 
ci si toţi credincioşii, s-o citească. Nu au fost sfinţi numai dintre preoţi, au fost sfinţi si dintre ceilalţi 
credincioşi. Toţi avem datoria sa ne trezim la aceasta conştiinţa, sa fim cat mai aproape de Hristos, sa 
folosim cat mai aproape duhul de jertfa, sa ne jertfim si noi pentru alţii, ca sa descoperim ceea ce este 
nobil in noi. Ca toate viciile, toate patimile ne coboară. Noi trebuie sa mergem spre ceea ce este adânc, 
spre ceea ce este nobil, spre ceea ce uneşte cu Dumnezeu. Sa ajungem la sfinţenie, ca sa ajungem la 
înviere si la viata veşnica in Hristos. 

Ce insemneaza datinile pentru poporul roman, ce sfinţenie au datinile, datinile de la Botez, datinile de la 
Cununie, datinile de la orice moment important al vieţii, cum participa tot satul, cum participa toţi la ele. 
Adică aici persoana n-o mai poţi separa, sa spui: "de aici sunt eu, de aici tu", si nici psihologie nu mai poţi 
face in felul acesta, adică iau pe omul cutare si-1 studiez si vad ce este el. In fiecare om e amprenta 
celorlalţi. Deci, grija de ceilalţi, preocuparea de ceilalţi, bucuria de ceilalţi, influentele celorlalţi. Deci, nu 
mai exista un individ si, de aceea, nici un raţionalism care separa. Aceasta-i un raţionalism simplist, care 
imparte. Ori, nu este viata asa. Viata este raţionala si in acelaşi timp superioara raţiunii, mai presus de 
raţiune. Sau e raţionala tocmai intrucat e comunitara, e raţionalitate in comunitate. O raţiune comunitara, 
o raţiune a ansamblului, o raţiune a ceeea ce depăşeşte individualul. Asa cum sunt in Dumnezeu raţiunile 
tuturor nedespărţite, si oamenii, in rădăcina lor, sunt o unitate si toate lucrurile in rădăcina lor sunt o 
unitate si o armonie, sunt făcute unele pentru altele. 

Eu nu pot sa inteleg individualitatea. Cea mai mare bucurie a mea e sa ma bucur de atenţia cuiva! Daca 
ma bucur de atenţia cuiva nu mai sunt nefericit si atenţia mea fata de el trebuie sa insemneze pentru el 
aceeaşi bucurie. Trrebuie sa uit de mine ca sa fiu fericit, pentru ca daca uit de mine si ma preocupa altul, 
se va preocupa si altul de mine si asta numai, ma face fericit. Daca ma preocup numai de mine, raman 
singur si sunt nefericit. Egoismul te face nefericit. Numai smerenia, uitarea de tine, sa uiţi de tine si atunci 
ai toate semnele ca nu eşti uitat de alţii. Eşti inconjurat de toata atenţia altora. In smerenie nu eşti singur, 
in smerenie eşti totdeauna in comunitate. Pe când in egoism, pretenţia ca eşti numai tu, e o nenorocire. Si 
de fapt nici atunci nu eşti singur, ca omul nu poate fi singur. Si cel rau are nevoie de alţii. Are nevoie de 
lauda lor, are nevoie de exploatarea lor, are nevoie de critica lor, are nevoie de pretenţia ca e mai bun 
decât alţii, asa ca realitatea nu e nici individualista si nu e nici totalitarista. Asta nu a invatat Occidentul ! 
Satul are sobornicitate, comunitate. Asta e sobornicitatea Bisericii - comunitatea! Tot satul hotărăşte 
impreuna. Spunea un profesor de langa Fagaras, cum ii invatau părinţii sa se roage: "Doamne, tine-mi 
vitele; Doamne tine-mi pe taica si pe maica; Doamne, ajuta-mi sa nu ma fac de ras in sat!" Adică el nu era 
forţat sa nu se facă de ras, ci el de bunăvoie caută sa nu se facă de ras in sat, sa insemneze ceva pentru sat. 
Nu silit. Da, avea si el o bucurie, sa fie in atenţia satului, si-n asta se vede importanta lui, ca insemneaza 
ceva pentru sat, ca face ceva pentru sat, ca aduce o gluma a lui, ca aduce o hărnicie a lui, un talent al lui, 
ca face ceva pentru altul in numele lui Dumnezeu. Ei, asta a pierdut Occidentul, sobornicitatea pe care o 
avem de la Biserica. Cat e de sobornicesc satul care merge la biserica impreuna ! 

Cat am fost la părinţii mei, pe tata nu l-am văzut sa se certe cu cineva, sa strige la cineva. Niciodată ! 
Daca cumva un vecin avea ceva cu el, s-ascundea in casa, se ducea in casa. Iar mama spunea totdeauna, 
când criticam pe cineva: "Lasă, dragul mamei! Fii om de treaba si zi buna ziua către oricine!" Asta o 
implinea rugăciunea comuna a Bisericii si era de ras cel ce Duminica nu se imbraca frumos si nu mergea 



la biserica. Asta era spiritualitatea noastră, spiritualitatea creştina. Astăzi s-ar spune ca sunt lucruri 
depăşite. Depăşite, dar trebuie sa căutam sa le refacem cat putem, pentru ca altfel ne descompunem si 
descompunerea noastră inseamna pieire. Nu mai merge asa, uite in ce criza morala ne aflam noi astăzi, cu 
dezbinările acestea din popor ! Si aceasta criza a adus-o intelectualitatea. Unul a citit un roman, altul un 
roman si fiecare judeca după romanul pe care 1-a citit el. Nu mai trăieşte bucuria comuna cu ceilalţi. Sunt 
cativa prieteni si in oraş. Aceasta se vede si in faptul ca Biserica Ortodoxa a făcut pe fiecare strada cate o 
biserica. Biserica era centrul străzii, centrul uliţei. La biserica la noi totdeauna ma intrebau: "Dar unde-i 
doamna? Ce face?" Ca intr-o familie. Familaritatea, poate asta-i comuniunea. Familaritatea. Cred ca asta a 
fost specific poporului nostru. E bine sa vadă aceasta si cei din Occident. Noi avem ceva de dat 
Occidentului. Occidentul n-are ce ne da. Din raţiunea aceasta analitica el a dezvoltat tehnica. El a 
despărţit diferitele energii care erau combinate. A despărţit atomul, a despărţit diferitele energii si prin 
asta s-au declanşat si au putut sa se manifeste, tehnic si ştiinţific intr-un grad sporit dar si periculos. 
Atomii care nu mai sunt incadrati in sistemele lor, diferitele feluri de atomi: atomul de oxigen, atomul de 
hidrogen, atomul de carbon, ii desparţi, le desparţi electricitatea, le desparţi căldura, nu ii mai ai intr-o 
reciproca imbinare, modelare. 

Limba noastră are aspect de taina, pe care nu-1 are limba franceza. Noi spunem cuviinţa, francezii 
convenance, convenience - este o eleganta rece. E si portul lor medieval, foarte elegant, dar portul nostru 
este elegant si minunat de cald. Ma gândesc la portul fetelor noastre, al mireselor, la catrinta lor, la florile 
de pe mâneca iei, de pe altita, bogata in culori bine armonizate. La francezi e o eleganta fara căldura. Dar 
la noi e si o delicateţe in eleganta aceasta. Ne-am cam pierdut, ne-am cam lăsat influenţaţi de Occident. 
Eleganta si căldura portului nostru, gratia si seriozitatea poporului nostru in datini, in toate, trebuie 
păstrate. Intelectualitatea noastră insa n-a sesizat aceasta. A scris Blaga despre spaţiul mioritic si a afirmat 
ca dealul si valea produc doina. De ce n-au produs si alte popoare, ca si ele au dealuri si vai ? Altceva a 
produs doina la noi... 



